ddrg/super_eurlex huggingface dataset:
Ανακοίνωση της γαλλικής κυβέρνησης σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων(1)

(2003/C 43/03)

(Κείμενο που παρουσιάζει ενδιαφέρον για τον ΕΟΧ)

Γνώμη σχετικά με χορήγηση αποκλειστικής άδειας για αναζήτηση υγρών ή αέριων υδρογονανθράκων, αποκαλούμενης "Permis de Corvette"

Με αίτηση της 10ης Απριλίου 2002, που διόρθωσε τη 18η Νοεμβρίου 2002, η εταιρεία RSM Production Corporation, με έδρα στο Prentice Point, Suite 500, 5299 DTC Boulevard, Greenwood Village, Colorado 80111-3321 (ΗΠΑ), ζήτησε αποκλειστική άδεια τετραετούς διάρκειας για αναζήτηση υγρών ή αέριων υδρογονανθράκων, αποκαλούμενη "Permis de Corvette" σε έκταση περίπου 5087 km2 κείμενη στο θαλάσσιο υπέδαφος ανοικτά του διοικητικού διαμερίσματος της τοπικής αυτοδιοίκησης Saint-Pierre et Miquelon.

Η εν λόγω άδεια αποτελείται από δύο περιμέτρους, καθένας από τους οποίους οριοθετείται από τα τόξα των μεσημβρινών και των παραλλήλων που διέρχονται διαδοχικά από τις κορυφές, οι οποίες ορίζονται κατωτέρω από τις γεωγραφικές τους συντεταγμένες, ενώ ως βάση λαμβάνεται ο μεσημβρινός του Greenwich.

Πρώτη περίμετρος:

>ΘΕΣΗ ΠΙΝΑΚΑ>

Δεύτερη περίμετρος:

>ΘΕΣΗ ΠΙΝΑΚΑ>

Οι ενδιαφερόμενες εταιρείες μπορούν να υποβάλουν σχετική αίτηση εντός προθεσμίας ενενήντα ημερών από την ημερομηνία δημοσίευσης της παρούσας ανακοίνωσης σύμφωνα με τη διαδικασία που περιγράφεται συνοπτικά στην "Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία", η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και οριστικοποιήθηκε με το διάταγμα 95-427 της 19ης Απριλίου 1995 περί μεταλλευτικών δικαιωμάτων (Επίσημη Εφημερίδα της Γαλλικής Δημοκρατίας της 22ας Απριλίου 1995).

Για περισσότερες πληροφορίες, οι ενδιαφερόμενοι μπορούν να απευθύνονται στη ακόλουθη διεύθυνση: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent-Auriol, Télédoc 133, F-75703 Paris Cedex 13, France (τηλ.: 33-1 44 97 02 30, φαξ 33-1 44 97 05 70).

(1) ΕΕ L 164 της 30.6.1994, σ. 3.
Τελική έκθεση του Συμβούλου Ακροάσεων στις υποθέσεις COMP/M.2498 - UPM-Kymmene/Haindl και COMP/M.2499 - Norske Skog/Parenco/Walsum

[συστάχθηκε σύμφωνα με το άρθρο 15 της απόφασης της Επιτροπής, της 23ης Μαΐου 2001, σχετικά με τα καθήκοντα του Συμβούλου Ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2002/C 206/07)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει λαβή για ιδιαίτερες παρατηρήσεις. Η διαδικασία διεξάχθηκε κανονικά. Υπήρξε πλήρης σεβασμός των δικαιωμάτων ακρόασης των μερών.

Βρυξέλλες, 30 Οκτωβρίου 2001.

Luc Gyselen
Γνώμη της συμβουλευτικής επιτροπής για τις συγκεντρώσεις εκδοθείσα κατά την 103η συνεδρίαση της 9ης Νοεμβρίου 2001 σχετικά με ένα προσχέδιο απόφασης για την υπόθεση COMP/M.2498 - UPM-Kymmene/Haindl και την υπόθεση COMP/M. 2499 - Norske Skog/Parenco/Walsum

(2002/C 206/08)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι οι κοινοποιηθείσες συγκεντρώσεις συνιστούν συγκεντρώσεις κατά την έννοια του άρθρου 1 και 3, παράγραφος 1 του κανονισμού για τον έλεγχο των συγκεντρώσεων και του άρθρου 57 της συμφωνίας για τον ΕΟΧ.

2. Η συμβουλευτική επιτροπή συμφωνεί με την Επιτροπή ότι υφίσταται μια ενιαία αγορά προϊόντος για δημοσιογραφικό χαρτί.

3. Η συμβουλευτική επιτροπή συμφωνεί με την Επιτροπή ότι υφίσταται μια αγορά προϊόντος για χαρτί περιοδικών που περιέχει ξύλο - δηλαδή στιλπνό (SC), επιχρισμένο χαρτί σε ρολά (CMR), που περιλαμβάνει τις κατηγορίες ελαφρού, μέσου και πυκνού επιχρισμένου χαρτιού για περιοδικά (LWC, MWC και HWC) καθώς και επιχρισμένο χαρτί στιλβωμένο στη μηχανή (machine-finished coated - MFC).

4. Η συμβουλευτική επιτροπή συμφωνεί με την Επιτροπή ότι υφίσταται μια αγορά προϊόντος για χαρτί περιοδικών χωρίς ξύλο (wood-free magazine paper - WFC).

5. Η συμβουλευτική επιτροπή συμφωνεί με την Επιτροπή ότι οι αγορές χαρτιού περιοδικών με ξύλο και χωρίς ξύλο συνιστούν δύο διαφορετικές σχετικές αγορές προϊόντων.

6. Η συμβουλευτική επιτροπή συμφωνεί με την Επιτροπή ότι η σχετική γεωγραφική αγορά δημοσιογραφικού χαρτιού δεν υπερβαίνει τα όρια του ΕΟΧ συν την Ελβετία.

7. Η συμβουλευτική επιτροπή συμφωνεί με την Επιτροπή ότι η σχετική γεωγραφική αγορά χαρτιού περιδοικών καλύπτει τον ΕΟΧ.

8. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι οι κοινοποιηθείσες συγκεντρώσεις είναι απίθανο να δημιουργήσουν συλλογική δεσπόζουσα θέση στην αγορά δημοσιογραφικού χαρτιού. Μια μειοψηφία των μελών της διαφωνεί.

9. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι οι κοινοποιηθείσες συγκεντρώσεις είναι απίθανο να δημιουργήσουν συλλογική δεσπόζουσα θέση στην αγορά χαρτιού περιοδικών με ξύλο. Μια μειοψηφία των μελών της, διαφωνεί.

10. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι οι κοινοποιηθείσες συγκεντρώσεις πρέπει να κηρυχθούν συμβιβάσιμες με την κοινή αγορά και τη λειτουργία της συμφωνίας για τον ΕΟΧ. Μια μειοψηφία των μελών της, διαφωνεί.

11. Η συμβουλευτική επιτροπή καλεί την Επιτροπή να λάβει υπόψη όλα τα σημεία που εθίγησαν κατά τη συνεδρίαση.

12. Η συμβουλευτική επιτροπή συνιστά τη δημοσίευση της γνώμης της στην Επίσημη Εφημερίδα των Ευρωπαϊκών Κοινοτήτων.
Τελική έκθεση του συμβούλου ακροάσεων στην υπόθεση αριθ. COMP/E-1/36.604 - Κιτρικό οξύ σύμφωνα με το άρθρο 15 της απόφασης της Επιτροπής 2001/462/EK, EKAX της 23ης Μαΐου 2001 σχετικά με τα καθήκοντα των συμβούλων ακροάσεων σε ορισμένες διαδικασίες ανταγωνισμού

(2002/C 212/04)

Το σχέδιο απόφασης δεν δίνει λαβή για ιδιαίτερες παρατηρήσεις όσον αφορά το δικαίωμα ακρόασης.

Το γραπτό στάδιο της διαδικασίας διεξήχθη κανονικά. Προφορική ακρόαση δεν ζητήθηκε από τα μέρη.

Τα δικαιώματα άμυνας τηρήθηκαν πλήρως.

Το σχέδιο απόφασης αναφέρεται μόνο σε αντιρρήσεις για τις οποίες τα μέρη έλαβαν τη δυνατότητα να γνωστοποιήσουν τις απόψεις τους.

Βρυξέλλες, 15 Νοεμβρίου 2001.

Serge Durande
Τελική έκθεση του συμβούλου ακροάσεων στην υπόθεση COMP/37.730 - AuA/Lufthansa [συντάχθηκε σύμφωνα με το άρθρο 15 της απόφασης 2001/462/EK, EKAX της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (EE L 162 της 19.6.2001, σ. 21)]

(2002/C 214/04)

Τα κύρια σημεία της συμφωνίας συνεργασίας μεταξύ της Deutsche Lufthansa και της Austrian Airlines, που κοινοποιήθηκε στην Επιτροπή για τη χορήγηση απαλλαγής σύμφωνα με το άρθρο 81 παράγραφος 3 της συνθήκης, δημοσιεύθηκαν στην Επίσημη Εφημερίδα των Ευρωπαϊκών Κοινοτήτων της 11ης Ιουλίου 2000. Οι τρίτοι ενδιαφερόμενοι εξέφρασαν τις απόψεις τους. Στη συνέχεια, η Επιτροπή εξέδωσε έκθεση αιτιάσεων σύμφωνα με τον κανονισμό (EOK) αριθ. 3975/89 του Συμβουλίου, ως αποτέλεσμα της οποίας τα μέρη πρότειναν στην Επιτροπή να αναλάβουν δεσμεύσεις προκειμένου να επιλυθούν τα προβλήματα ανταγωνισμού. Δεδομένου ότι οι εν λόγω δεσμεύσεις έγιναν αποδεκτές από την Επιτροπή, η πρόταση για τη χορήγηση απαλλαγής στην οποία ενσωματώθηκαν οι δεσμεύσεις δημοσιεύθηκε στην Επίσημη Εφημερίδα των Ευρωπαϊκών Κοινοτήτων της 14ης Δεκεμβρίου 2001, προκειμένου να δοθεί στους τρίτους ενδιαφερόμενους η ευκαιρία να καταστήσουν γνωστές τις απόψεις τους. Δέον να σημειωθεί ότι τα δικαιώματα ακρόασης των μερών, που δεν απάντησαν στην έκθεση αιτιάσεων ούτε ζήτησαν πρόσβαση στο φάκελο, έγιναν πλήρως σεβαστά.

Βρυξέλλες, 27 Μαΐου 2002.

Serge Durande
Τελική έκθεση του συμβούλου ακροάσεων στην υπόθεση COMP/37.800 - Ζυθοποιίες Λουξεμβούργου

[σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα των συμβούλων ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2002/C 226/03)

Η απόφαση δεν δίνει λαβή για ιδιαίτερες παρατηρήσεις όσον αφορά τη διαδικασία η οποία διεξήχθη κανονικά.

Τα δικαιώματα άμυνας των μερών τηρήθηκαν πλήρως.

Το σχέδιο απόφασης αναφέρεται μόνο σε αντιρρήσεις για τις οποίες τα μέρη έλαβαν τη δυνατότητα να γνωστοποιήσουν τις απόψεις τους.

Βρυξέλλες, 7 Νοεμβρίου 2001.

Karen Williams
Τελική έκθεση του συμβουλίου ακροάσεων στην υπόθεση COMP/36.264 - Mercedes, σύμφωνα με το άρθρο 15 της απόφασης 2001/462/EΚ, ΕΚΑΧ της Επιτροπής, της 23ης Μαΐου 2002, σχετικά με τα καθήκοντα του συμβουλίου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)

(2002/C 228/03)

Βάσει του σχεδίου απόφασης μπορούν να διατυπωθούν οι ακόλουθες παρατηρήσεις σχετικά με το δικαίωμα ακρόασης:

Η διαδικασία διεξάχθηκε απρόσκοπτα. Οι αιτιάσεις διαβιβάσθηκαν στην ενδιαφερόμενη επιχείρηση DaimlerChrysler AG, στις 31 Μαρτίου 1999. Αυτή διατύπωσε τις απόψεις της με επιστολή στις 14 Ιουνίου 1999. Η προφορική ακρόαση πραγματοποιήθηκε στις 29 Ιουνίου 1999.

Η σχετικά μακρά διάρκεια της διαδικασίας πρέπει κυρίως να αναζητηθεί στο γεγονός ότι η συγκεκριμένη επιχείρηση είχε, ακόμα και μετά την προφορική ακρόαση, πολλαπλές ευκαιρίες να διατυπώσει γραπτά τις απόψεις της. Τοιουτρόπως η DaimlerChrysler AG διαβίβασε στις 7 Δεκεμβρίου 1999 έκθεση πραγματογνωμόνων, η οποία αποσαφήνιζε το κεντρικό ζήτημα της υπόθεσης που είναι η εφαρμογή του άρθρου 81 στη διανομή αυτοκινήτων μέσω δικτύου εμπορικών αντιπροσώπων. Η Επιτροπή έλαβε ένα περαιτέρω γραπτό υπόμνημα της επιχείρησης στις 4 Σεπτεμβρίου 2000 μετά την έκδοση της απόφασης του Πρωτοδικείου των Ευρωπαϊκών Κοινοτήτων στην υπόθεση Volkswagen AG. Το σχέδιο απόφασης που υποβλήθηκε στη Συμβουλευτική Επιτροπή για τις συμπράξεις και τις δεσπόζουσες θέσεις συντάχθηκε μετά από αξιολόγηση όλων των παρατηρήσεων της DaimlerChrysler AG κατά τα μέσα του έτους 2001.

Από τις προαναφερόμενες παρατηρήσεις προκύπτει ότι τηρήθηκαν πλήρως τα δικαιώματα υπεράσπισης. Το σχέδιο απόφασης δεν περιλαμβάνει αιτιάσεις για τις οποίες δεν δόθηκε στη συγκεκριμένη επιχείρηση η δυνατότητα να διατυπώσει τις παρατηρήσεις της.

Βρυξέλλες, 4 Σεπτεμβρίου 2001.

Helmuth Schröter
Προϋπολογισμός του Ευρωπαϊκού Ιδρύματος Επαγγελματικής Κατάρτισης για το οικονομικό έτος 2002

(2002/C 235/06)

Ο προϋπολογισμός του Ιδρύματος για το 2002 ανέρχεται σε 16,8 εκατομμύρια ευρώ, εκ των οποίων 10,5 εκατομμύρια ευρώ προορίζονται για δαπάνες προσωπικού του Ιδρύματος, 1,4 εκατομμύρια ευρώ για τα κτήρια, τον εξοπλισμό και τις λοιπές λειτουργικές δαπάνες και 4,9 εκατομμύρια ευρώ για δαπάνες που αφορούν την πραγματοποίηση ειδικών αποστολών. Επιπλέον, το Ιδρυμα διαχειρίζεται κονδύλια στο πλαίσιο των προγραμμάτων Phare και Tacis, συνολικού ύψους 156,6 εκατομμυρίων ευρώ.

Ο λεπτομερής προϋπολογισμός και ο πίνακας προσωπικού διατίθενται στο Διαδίκτυο στην ακόλουθη διεύθυνση:

http://www.etf.eu.int
Το Ευρωπαϊκό Ίδρυμα Επαγγελματικής Εκπαίδευσης θεσπίζει κώδικα ορθής διοικητικής συμπεριφοράς



Επίσημη Εφημερίδα αριθ. C 242 της 08/10/2002 σ. 0019 - 0019



Το Ευρωπαϊκό Ίδρυμα Επαγγελματικής Εκπαίδευσης θεσπίζει κώδικα ορθής διοικητικής συμπεριφοράς (2002/C 242/08) Το Ίδρυμα έχει θεσπίσει κώδικα ορθής διοικητικής συμπεριφοράς για τις σχέσεις του με το κοινό. Το πλήρες κείμενο διατίθεται στην ακόλουθη διεύθυνση: http://www.etf.eu.int
Γνώμη της συμβουλευτικής επιτροπής για τις συγκεντρώσεις

εκδοθείσα κατά την 104η συνεδρίαση της επιτροπής, στις 10 Δεκεμβρίου 2001, σχετικά με προσχέδιο απόφασης επί της υπόθεσης COMP/M.2533 - BP/E.ON

(2002/C 246/05)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η προτεινόμενη πράξη αποτελεί συγκέντρωση κατά την έννοια του άρθρου 3 παράγραφος 1 στοιχείο β) του κανονισμού περί συγκεντρώσεων υπό τη σημερινή του μορφή, καθώς επίσης ότι έχει κοινοτικό χαρακτήρα.

2. Η συμβουλευτική επιτροπή συμφωνεί με τον ορισμό της σχετικής αγοράς προϊόντος τον οποίο η Επιτροπή διατυπώνει στο σχέδιο απόφασης.

3. Η συμβουλευτική επιτροπή συμφωνεί με τις εκτιμήσεις της Επιτροπής σχετικά με τη γεωγραφική αγορά αναφοράς, που συνίσταται στο δίκτυο αγωγών μεταφοράς αιθυλενίου μαζί με τις προεκτάσεις του (ARG+).

4. Η πλειοψηφία της συμβουλευτικής επιτροπής συμφωνεί με την Επιτροπή ότι ενδείκνυται να εξετασθούν από κοινού οι υποθέσεις συγκέντρωσης BP/E.ON και Shell/DEA. Μια μειοψηφία διαφωνεί, ενώ μια άλλη μειοψηφία απέχει από την ψηφοφορία.

5. Η πλειοψηφία της συμβουλευτικής επιτροπής συμφωνεί με την Επιτροπή ότι η κοινοποιηθείσα συγκέντρωση, αξιολογούμενη από κοινού με τη συγκέντρωση Shell/DEA, οδηγεί στην δημιουργία συλλογικής δεσπόζουσας θέσης στην αγορά προμήθειας αιθυλενίου στην περιοχή ARG+, η οποία θα είχε ως συνέπεια τη σοβαρή παρεμπόδιση της ανάπτυξης ουσιαστικού ανταγωνισμού. Μια μειοψηφία δε συμφωνεί με το συμπέρασμα περί συλλογικής δεσπόζουσας θέσης, αλλά συμφωνεί με το συμπέρασμα ότι ο ανταγωνισμός θα περιοριζόταν και ότι θα προκαλείτο κίνδυνος επιμερισμού της αγοράς. Μια άλλη μειοψηφία απέχει από την ψηφοφορία.

6. Η πλειοψηφία της συμβουλευτικής επιτροπής συμφωνεί με την Επιτροπή ότι, λαμβανομένων υπόψη των αναλήψεων υποχρεώσεων που έχουν προτείνει τα μέρη, η προτεινόμενη πράξη δεν θα οδηγήσει στη δημιουργία δεσπόζουσας θέσης στην αγορά προμήθειας αιθυλενίου στην περιοχή ARG+ και, συνεπώς, ότι η πράξη πρέπει να κηρυχθεί συμβιβάσιμη με την κοινή αγορά και με τη λειτουργία της συμφωνίας για τον ΕΟΧ. Μια μειοψηφία διαφωνεί, ενώ μια άλλη μειοψηφία απέχει από την ψηφοφορία.

7. Η συμβουλευτική επιτροπή συστήνει τη δημοσίευση της γνώμης της στην Επίσημη Εφημερίδα των Ευρωπαϊκών Κοινοτήτων.

8. Η συμβουλευτική επιτροπή καλεί την Επιτροπή να λάβει υπόψη τις παρατηρήσεις και επισημάνσεις της.
Τελική έκθεση του συμβούλου ακροάσεων στην υπόθεση COMP/M.2533 - BP/E.ON

(δυνάμει του άρθρου 15 της απόφασης της Επιτροπής [C(2001) 1461/3 τελικό] της 23ης Μαΐου 2001 για τα καθήκοντα του συμβούλου ακροάσεων σε ορισμένες διαδικασίες ανταγωνισμού)

(2002/C 246/03)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει αφορμή για παρατηρήσεις ως προς το δικαίωμα ακρόασης είτε από την πλευρά των μερών της συγκέντρωσης είτε από την πλευρά τρίτων ενδιαφερομένων.

Βρυξέλλες, 7 Δεκεμβρίου 2001.

Serge Durande
Εκτελεστικές διατάξεις

(2002/C 252/06)

Στις 3 Σεπτεμβρίου 2002, ο Ευρωπαίος Διαμεσολαβητής θέσπισε εκτελεστικές διατάξεις που αφορούν τα καθήκοντα, τις υποχρεώσεις και τις αρμοδιότητες του διοικητικού υπευθύνου προστασίας δεδομένων του Διαμεσολαβητή, σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών(1).

Οι εκτελεστικές διατάξεις που αφορούν τα καθήκοντα, τις υποχρεώσεις και τις αρμοδιότητες του διοικητικού υπευθύνου προστασίας δεδομένων του Διαμεσολαβητή, βρίσκονται στη διάθεση κάθε ενδιαφερομένου στην ηλεκτρονική σελίδα του Ευρωπαίου Διαμεσολαβητή:

http://www.euro-ombudsman.eu.int

(1) EE L 8 της 12.1.2001, σ. 1.
Εκτελεστικές διατάξεις

(2002/C 252/05)

Ο Ευρωπαίος Διαμεσολαβητής θέσπισε νέες εκτελεστικές διατάξεις, οι οποίες τίθενται σε ισχύ την 1η Ιανουαρίου 2003. Οι εκτελεστικές διατάξεις βρίσκονται στη διάθεση κάθε ενδιαφερόμενου στην ηλεκτρονική σελίδα του Ευρωπαίου Διαμεσολαβητή και στις έντεκα επίσημες γλώσσες, στην ακόλουθη ηλεκτρονική διεύθυνση:

http://www.euro-ombudsman.eu.int

Αντίγραφα μπορούν να αναζητηθούν χωρίς επιβάρυνση στα γραφεία του Ευρωπαίου Διαμεσολαβητή: 1, avenue du Président-Robert-Schuman BP 403 F - 67001 Στρασβούργο Cedex Tηλ. (33) 388 17 23 13 Φαξ (33) 388 17 90 62 E-mail: euro-ombudsman@europarl.eu.int
Ετήσια έκθεση 2001

(2002/C 252/04)

Ο Ευρωπαίος Διαμεσολαβητής παρουσίασε την έκθεσή του για το έτος 2001 στο Ευρωπαϊκό Κοινοβούλιο, σύμφωνα με το άρθρο 195 παράγραφος 1 της συνθήκης για την ίδρυση της Ευρωπαϊκής Κοινότητας, και το άρθρο 3 παράγραφος 8 της αποφάσεως του Ευρωπαϊκού Κοινοβουλίου σχετικά με το καθεστώς του Ευρωπαίου Διαμεσολαβητή και τους γενικούς όρους άσκησης των καθηκόντων του.

Η ετήσια έκθεση είναι στην διάθεση κάθε ενδιαφερόμενου στην ηλεκτρονική σελίδα του Ευρωπαίου Διαμεσολαβητή και στις έντεκα επίσημες γλώσσες, στην ακόλουθη ηλεκτρονική διεύθυνση:

http://www.euro-ombudsman.eu.int

Αντίγραφα μπορούν να ζητηθούν από την Υπηρεσία Επισήμων Εκδόσεων των Ευρωπαϊκών Κοινοτήτων.

Μπορείτε να επικοινωνήσετε με τον Ευρωπαίο Διαμεσολαβητή στην παρακάτω διεύθυνση: 1, avenue du Président-Robert-Schuman BP 403 F - 67001 Strasbourg Cedex Τηλ. (33) 388 17 23 13 Φαξ (33) 388 17 90 62 E-mail: euro-ombudsman@europarl.eu.int
Διοικητική Επιτροπή των Ευρωπαϊκών Κοινοτήτων για την Κοινωνική Ασφάλιση των διακινουμένων εργαζομένων

Τιμή μετατροπής των νομισμάτων κατ' εφαρμογή του κανονισμού (ΕΟΚ) αριθ. 574/72 του Συμβουλίου

(2002/C 270/03)

>ΘΕΣΗ ΠΙΝΑΚΑ>

1. Ο κανονισμός (ΕΟΚ) αριθ. 574/72 του Συμβουλίου ορίζει ότι η τιμή μετατροπής σε ένα νόμισμα ποσών εκφραζομένων σε άλλο νόμισμα υπολογίζεται από την Επιτροπή και βασίζεται στο μηνιαίο μέσο όρο των τιμών συναλλάγματος των νομισμάτων που δημοσιεύονται από την Ευρωπαϊκή Κεντρική Τράπεζα, κατά τη διάρκεια της περιόδου αναφοράς που καθορίζεται στην παράγραφο 2.

2. Η περίοδος αναφοράς είναι:

- ο μήνας Ιανουάριος για τις τιμές μετατροπής προς εφαρμογή από την 1η του επομένου Απριλίου,

- ο μήνας Απρίλιος για τις τιμές μετατροπής προς εφαρμογή από την 1η του επομένου Ιουλίου,

- ο μήνας Ιούλιος για τις τιμές μετατροπής προς εφαρμογή από την 1η του επομένου Οκτωβρίου,

- ο μήνας Οκτώβριος για τις τιμές μετατροπής προς εφαρμογή από την 1η του επομένου Ιανουαρίου.

Οι τιμές μετατροπής των νομισμάτων θα δημοσιευθούν στη δεύτερη Επίσημη Εφημερίδα των Ευρωπαϊκών Κοινοτήτων (σειρά "C") των μηνών Φεβρουαρίου, Μαΐου, Αυγούστου και Νοεμβρίου.
Τελική έκθεση του συμβούλου ακροάσεων στην υπόθεση COMP/37.859 - De Post/La Poste

(σύμφωνα με το άρθρο 15 της απόφασης 2001/462/EK, EKAX, της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού - ΕΕ L 162 της 19.6.2001, σ. 21)

(2002/C 55/04)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης οδηγεί στη διατύπωση των ακόλουθων παρατηρήσεων όσον αφορά το δικαίωμα ακρόασης:

Στην υπόθεση αυτή η διαδικασία είχε κανονική εξέλιξη τόσο στο γραπτό όσο και στο προφορικό στάδιό της. Η κοινοποίηση αιτιάσεων, που εγκρίθηκε από την Επιτροπή την 1η Ιουνίου 2001, απεστάλη στις 6 Ιουνίου 2001 στη La Poste, τη μόνη ενδιαφερόμενη επιχείρηση. Στην επιχείρηση αυτή δόθηκε πρόσβαση στο φάκελο της Επιτροπής στις 12 Ιουνίου 2001. Η La Poste απάντησε στην κοινοποίηση αιτιάσεων στις 12 Ιουλίου 2001, μετά την κατά έξι ημέρες παράταση της αρχικής μηνιαίας προθεσμίας.

Η καταγγέλλουσα επιχείρηση HAYS έλαβε τα μη απόρρητα κείμενα της κοινοποίησης αιτιάσεων της Επιτροπής και της απάντησης που δόθηκε από τη La Poste. Η HAYS υπέβαλε τις γραπτές παρατηρήσεις της για τα εν λόγω δύο κείμενα στην προφορική ακρόαση. Η προφορική ακρόαση πραγματοποιήθηκε στις 24 Ιουλίου 2001. Τόσο η La Poste όσο και η HAYS παρουσίασαν τα επιχειρήματά τους. Διαδικαστικής φύσεως αιτήματα δεν διατυπώθηκαν ούτε κατά ούτε μετά τη συνεδρίαση αυτή.

Από τις παραπάνω παρατηρήσεις προκύπτει ότι υπήρξε πλήρης σεβασμός των δικαιωμάτων της υπεράσπισης. Το ίδιο ισχύει και όσον αφορά το δικαίωμα ακρόασης του καταγγέλλοντος. Το σχέδιο απόφασης ασχολείται αποκλειστικά με αιτιάσεις για τις οποίες δόθηκε η δυνατότητα στη La Poste να γνωστοποιήσει τις απόψεις της.

Βρυξέλλες, 28 Σεπτεμβρίου 2001.

Helmuth Schröter
Γνώμη

της συμβουλευτικής επιτροπής στον τομέα των συγκεντρώσεων μεταξύ επιχειρήσεων διατυπωθείσα κατά την εβδομηκοστή πέμπτη συνεδρίαση της 28ης/29ης Φεβρουαρίου 2000 σχετικά με προσχέδιο απόφασης περί της υπόθεσης COMP/M.1663 - Alcan/Alusuisse

(2002/C 82/02)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με τον ορισμό της αγοράς προϊόντος που παρατίθεται στο σχέδιο απόφασης αναφορικά με τις ακόλουθες αγορές:

α) τρισένυδρο οξείδιο του αργιλίου (ATH)·

β) λιθογραφικό φύλλο·

γ) ημιάκαμπτα δοχεία αλουμινίου·

δ) κυτία αερολύματος από αλουμίνιο·

ε) εύκαμπτες συσκευασίες από αλουμίνιο για τυριά.

2. Η συμβουλευτική επιτροπή συμφωνεί με τον ορισμό της γεωγραφικής αγοράς που παρατίθεται στο σχέδιο απόφασης αναφορικά με τις ακόλουθες αγορές:

α) τρισένυδρο οξείδιο του αργιλίου (ATH)·

β) λιθογραφικό φύλλο·

γ) ημιάκαμπτα δοχεία αλουμινίου·

δ) κυτία αερολύματος από αλουμίνιο·

ε) εύκαμπτες συσκευασίες από αλουμίνιο για τυριά.

3. Η συμβουλευτική επιτροπή συμφωνεί με την Επιτροπή ότι η συγκέντρωση θα οδηγούσε στη δημιουργία δεσπόζουσας θέσης της Alcan/Alusuisse στις αγορές α) και γ).

4. Η συμβουλευτική επιτροπή συμφωνεί με την Επιτροπή ότι η συγκέντρωση θα οδηγούσε στη δημιουργία δεσπόζουσας θέσης της Alcan/Alusuisse/Pechiney στις αγορές δ) και ε), σε περίπτωση που η συγκέντρωση Alcan/Pechiney κηρυχθεί συμβιβάσιμη με την κοινή αγορά.

5. Η συμβουλευτική επιτροπή συμφωνεί με την Επιτροπή ότι η συγκέντρωση θα οδηγούσε στη δημιουργία δεσπόζουσας θέσης υπό μορφή δυοπωλίου μεταξύ των Alcan/Alusuisse και VAW στην αγορά β), λαμβανομένης επίσης υπόψη της συμμετοχής τους στην κοινή επιχείρηση με την επωνυμία Norf.

6. Η συμβουλευτική επιτροπή συμφωνεί με την Επιτροπή ότι, μετά τη συγκέντρωση, η ανάπτυξη ουσιαστικού ανταγωνισμού στις προαναφερθείσες αγορές θα παρεμποδίζεται σημαντικά, με αποτέλεσμα η συγκέντρωση να θεωρείται ασυμβίβαστη με την κοινή αγορά.

7. Η συμβουλευτική επιτροπή θεωρεί προς το παρόν ότι, εφόσον επέλθουν σημαντικές βελτιώσεις, ιδίως όσον αφορά τα λιθογραφικά φύλλα και τα ημιάκαμπτα δοχεία, οι δεσμεύσεις που προσφέρονται να αναλάβουν τα μέρη είνει ικανές να άρουν τις επιφυλάξεις που ανακύπτουν στην παρούσα υπόθεση, με αποτέλεσμα η συγκέντρωση να είναι συμβιβάσιμη με την κοινή αγορά.

8. Η συμβουλευτική επιτροπή καλεί την Επιτροπή να λάβει υπόψη όλες τις άλλες παρατηρήσεις που τα κράτη μέλη διατύπωσαν στο πλαίσιο των διαβουλεύσεων.

9. Η συμβουλευτική επιτροπή εισηγείται τη δημοσίευση της παρούσας γνώμης στην Επίσημη Εφημερίδα των Ευρωπαϊκών Κοινοτήτων.
Τελική έκθεση του συμβούλου ακροάσεων στην υπόθεση COMP/36.490 - Graphite Electrodes (σύμφωνα με το άρθρο 15 της απόφασης της Επιτροπής 2001/462/ΕΚ, ΕΚΑΧ, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού)

(2002/C 90/06)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει λαβή για ιδιαίτερες παρατηρήσεις όσον αφορά το δικαίωμα ακρόασης. Τα μέρη δεν ανέφεραν διαδικαστικά προβλήματα. Το σχέδιο απόφασης δεν περιέχει στοιχεία από τα οποία να προκύπτει ότι δεν δόθηκε η δυνατότητα στα μέρη να γνωστοποιήσουν τις απόψεις τους.

Βρυξέλλες, 28 Μαΐου 2001.

Helmuth Schröter
Τελική έκθεση του συμβούλου ακροάσεων στην υπόθεση COMP/M.2201 - MAN/Auwärter (σύμφωνα με το άρθρο 15 της απόφασης της Επιτροπής [C(2001) 1461/3 τελικό], της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού)

(2002/C 91/08)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει λαβή για ιδιαίτερες παρατηρήσεις όσον αφορά το δικαίωμα ακρόασης. Η διαδικασία διεξήχθη κανονικά τόσο στο γραπτό όσο και στο προφορικό στάδιό της. Τα μέρη δεν ανέφεραν κανένα σχετικό πρόβλημα.

Βρυξέλλες, 12 Ιουνίου 2001.

Helmuth Schröter